Diari Oficial de la Generalitat Valenciana


Sumari del DOGV 2996, del 21-05-1997 (1997/7384)

RESOLUCIÓ de 25 de març de 1997, del sotssecretari de Justícia de la Conselleria de Benestar Social, sobre delegació de determinades competències del cap de l'Àrea de Justícia.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   2996

Data del DOGV
:   21-05-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7384


Data del document
:   25-03-1997

Organisme emissor
:   Conselleria de Benestar Social

Tipus de document
:   Resolució

RESOLUCIÓ de 25 de març de 1997, del sotssecretari de Justícia de la Conselleria de Benestar Social, sobre delegació de determinades competències del cap de l'Àrea de Justícia.
  
L'article 11 del Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social, atribueix a la Sotssecretaria de Justícia les competències que corresponen a la Generalitat Valenciana en l'àmbit de l'administració de justícia i en el marc de l'acord de traspassos de competències de l'administració de l'estat a la Generalitat.
  
Depén de la Sotssecretaria de Justícia l'Àrea de Justícia, a la qual competen, entre altres funcions, la coordinació interna dels serveis i de les unitats administratives que hi són adscrites.
  
D'acord amb el que disposa l'article 68 de la Llei de Govern Valencià, de 30 de desembre de 1983, i en relació amb l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'exercici de les competències pròpies de cada òrgan es podrà delegar en l'òrgan jeràrquic immediat inferior.
  
  
D'acord amb això, i ateses les circumstàncies d'índole tecnicoorganitzatives que aconsellen que les funcions pròpies del sotssecretari de Justícia es delegue en el cap de l'Àrea de Justícia, a fi d'obtenir una major eficàcia i celeritat en les actuacions administratives, resolc:
  
  
Article 1
  
Delegar en el cap de l'Àrea de Justícia, pel que fa al personal al servei de l'administració de justícia la gestió del qual ha estat transferida a aquesta comunitat autònoma, l'exercici de les següents competències:
  
- El reconeixement del serveis previs.
  
- El reconeixement del triennis.
  
- Autoritzar els desplaçaments dels metges forenses.
  
- Formular les propostes d'incidència en la nòmina del personal de l'administració de justícia.
  
  
Article 2
  
Aquesta delegació de competències pot ser revocada en qualsevol moment per l'òrgan que delega, d'acord amb l'article 68.5 de la Llei 5/1983, de 30 de desembre, de Govern Valencià.
  
  
  
Article 3
  
Segons el que preveu l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les facultats delegades per aquesta resolució poden ser avocades en els termes i amb els requisits establits en l'article abans esmentat.
  
  
Article 4
  
Les actuacions dictades per delegació, indicaran expressament aquesta circumstància i tindran la consideració de dictats per a tots els efectes per l'òrgan que delega. En cap cas es poden delegar les competències delegades.
  
  
Disposició final
  
  
Aquesta resolució vigirà l'endemà de la publicació en el Diari Oficial de la Generalitat Valenciana.
  
  
València, 25 de març de 1997.- El sotssecretari de Justícia: Eloy Velasco Núñez.